**பாயான் லெப்பாஸ்** (ஆங்கிலம்: *Bayan Lepas*; மலாய் *Bayan Lepas*; சீனம்: *峇六拜*; ஜாவி: بيان لڤس) என்பது மலேசியா, பினாங்கு மாநிலத்தில், பினாங்குத் தீவின் தென்கிழக்கு முனையில், தென்மேற்கு பினாங்கு தீவு மாவட்டத்தில் அமைந்துள்ள நகரம்.

19-ஆம் நூற்றாண்டில் நிறுவப்பட்ட இந்த நகரத்தில், பினாங்கு பன்னாட்டு வானூர்தி நிலையம் *(Penang International Airport);* மற்றும் இலவசத் தொழில்துறை மண்டலம் *(Free Industrial Zone);* ஆகியவை மிகவும் பிரசித்தி பெற்றவை. இலவசத் தொழில்துறை மண்டலத்தைக் **கிழக்கின் சிலிக்கான் பள்ளத்தாக்கு** *(Silicon Valley of the East)* என்று அழைக்கிறார்கள்.

போஸ்ச் *(Bosch),* மோட்டரோலா *(Motorola),* டெல் *(Dell),* இண்டல் *(Intel)* மற்றும் அவ்லர்ட் பக்கார்ட் *(Hewlett-Packard)* போன்ற பல்வேறு பன்னாட்டு மின்னணு; பொறியியல் நிறுவனங்கள்; இந்தப் பாயான் லெப்பாஸ் நகரத்திற்குள் தொழிற்சாலைகளை அமைத்துள்ளன.

பொது
----

பிரித்தானிய மலாயாவில் கட்டப்பட்ட முதல் பொது விமான நிலையமான பினாங்கு அனைத்துலக விமான நிலையம் 1935-ஆம் ஆண்டில் திறக்கப்பட்டது. 1970-களில், பாயான் லெப்பாஸ் இலவசத் தொழில்துறை மண்டலம் *(Bayan Lepas Free Industrial Zone)* உருவாக்கப்பட்டது. அதுவே பாயான் லெப்பாஸ் நகரத்தின் துரிதமான வளர்ச்சிக்கு வழிவகுத்துக் கொடுததது.

பாயான் லெப்பாஸ் மையப் பகுதியைச் சுற்றிலும் பல நகர்ப்புறக் குடியிருப்புகள் உள்ளன. வடக்கே பாயான் பாரு *(Bayan Baru)* மற்றும் சுங்கை ஆரா *(Sungai Ara)* குடியிருப்பு நகரங்கள். தென்கிழக்கில் பத்து மாவுங் *(Batu Maung)* குடியிருப்பு நகரம். அந்த வகையில் பினாங்கு மாநிலத்தில் மக்கள் நடமாட்டம் மிகுதியான பகுதிகளில் பாயான் லெப்பாஸ் நகரமும் ஒன்றாகக் கருதப் படுகிறது.

வரலாறு
------

பாயான் லெப்பாஸ் 'பழைய நகரம்'; பினாங்குத் தீவின் தென்கிழக்கு முனையில் அமைந்துள்ளது.
1970-களில் பாயான் லெப்பாஸ் இலவசத் தொழில்துறை மண்டலம் திறக்கப் பட்டதைத் தொடர்ந்து புதிய குடியிருப்புகள் உருவாகின.
19-ஆம் நூற்றாண்டின் பிற்பகுதியில், பாயான் லெப்பாஸ் பகுதியில் குடியேறிய ஒரு வசதிமிக்க சுமத்திரா குடும்பத்தின் பெயரால் பாயான் லெப்பாஸ் என பெயரிடப் பட்டதாக நம்பப் படுகிறது. பாயான் லெப்பாஸ் என்றால் மலாய் மொழியில் *தப்பித்த கிளி* என்று பொருள்.

அந்தச் சுமத்திரா குடும்பத்தினர் கரைக்கு வந்ததும், அவர்களின் செல்லப் பறவையான கிளி தப்பியதால், அந்த இடத்திற்கு 'தப்பித்த கிளி' என்று பெயர் வைக்கப் பட்டதாகவும் அறியப் படுகிறது. மலாய் மொழியில் *Bayan* என்றால் *கிளி*; *Lepas* என்றால் *விடுபடுதல்* என்று பொருள்.

### பினாங்கின் 'அரிசிக் கிண்ணம்'

1935-ஆம் ஆண்டில், பிரித்தானிய அரசாங்க அதிகாரிகளால் பாயான் லெப்பாஸ் விமான நிலையம் திறக்கப்பட்டது. பிரித்தானிய மலாயாவில் கட்டப்பட்ட முதல் விமான நிலையம் இதுவாகும். இந்த விமான நிலையம் 1979-இல் விரிவாக்கப்பட்டு பினாங்கு அனைத்துலக விமான நிலையமாக மேம்படுத்தப்பட்டது.

1970-ஆண்டுகள் வரை, பாயான் லெப்பாஸ் ஒரு கிராமப் புறமாகத்தான் இருந்தது. அங்கு நெல் விவசாயம் முக்கியப் பொருளாதார நடவடிக்கையாக இருந்தது. இதன் விளைவாக, இந்த நகரம் ஒரு காலத்தில் பினாங்கின் 'அரிசிக் கிண்ணம்' என்றும் புகழப்பட்டது.

### பன்னாட்டு நிறுவனங்களுக்கு வரிச் சலுகைகள்

1972-ஆம் ஆண்டில், பினாங்கைப் பாதித்த பொருளாதார நெருக்கடி மற்றும் அதிகரித்து வரும் வேலையின்மையைப் போக்க, அப்போதைய பினாங்கின் முதலமைச்சர் லிம் சோங் யூ (Lim Chong Eu), பாயான் லெப்பாஸ் தொழில்துறை மண்டலத்தை உருவாக்கினார்.

பாயான் லெப்பாஸில் தொழிற்சாலைகள் நிறுவ விரும்பும் பன்னாட்டு நிறுவனங்களுக்கு முன்னோடி வரிச் சலுகைகள் வழங்கப்பட்டன. 

அந்த வகையில் பாயான் லெப்பாஸ் இலவசத் தொழில்துறை மண்டலத்தின் (Bayan Lepas Free Industrial Zone) தோற்றமானது; பினாங்கின் பொருளாதாரச் சரிவைத் தடுத்து நிறுத்தியது என்றும் சொல்லப்படுவது உண்டு. அதே நேரத்தில் அந்தத் தொழில்துறை மண்டலம் 'கிழக்கின் சிலிக்கான் பள்ளத்தாக்கு என பெயரும் பெற்றது.

பினாங்கு அனைத்துலக விமான நிலையம் மற்றும் சுல்தான் அப்துல் அலீம் முவாட்சாம் ஷா பாலத்தின் பரந்த வான்வழிக் காட்சி

பாயான் லெப்பாஸ் தமிழ்ப்பள்ளிகள்
-------------------------------

பினாங்கு தென்மேற்கு பினாங்குத் தீவு மாவட்டத்தின் *(Southwest Penang Island District)* பாயான் லெப்பாஸ் நகர்ப் பகுதியில் **2 தமிழ்ப்பள்ளிகள்** உள்ளன. **200 மாணவர்கள்** பயில்கிறார்கள். **28 ஆசிரியர்கள்** பணியாற்றுகிறார்கள்.

| பள்ளிஎண் | இடம் | பள்ளியின்பெயர்மலாய் | பள்ளியின்பெயர்தமிழ் | அஞ்சல் குறியீடு | வட்டாரம் | மாணவர்கள் | ஆசிரியர்கள் |
| --- | --- | --- | --- | --- | --- | --- | --- |
| PBD3031 | பாயான் லெப்பாஸ் | SJK(T) Bayan Lepas | **பாயான் லெப்பாஸ் தமிழ்ப்பள்ளி** | 11900 | பாயான் லெப்பாஸ் | 89 | 14 |
| PBD3032 | சுங்கை ஆரா | SJK(T) Sungai Ara | **சுங்கை ஆரா தமிழ்ப்பள்ளி** | 11900 | பாயான் லெப்பாஸ் | 111 | 14 |

மேற்கோள்கள்
-----------

1. ↑  "George Town meliputi 'pulau', jelas Datuk Bandar". *Buletin Mutiara*. 1 May 2015. .
2. 1 2  "Penang: Malaysia's secret silicon island" (in en). *BBC News*. .
3. 1 2  "A Silicon Valley of the East: Penang's thriving start-up community" (in en-GB). *Channel NewsAsia*. Archived from the original on 2018-01-29. .
4. 1 2 3 4  "Transformation of Bayan Lepas into free trade area does not diminish its attractions | Wong Chun Wai". *wongchunwai.com*. 2017-01-01 அன்று பார்க்கப்பட்டது.
5. 1 2  "From padi fields to industrial zone - Community | The Star Online". *www.thestar.com.my*. 2018-02-04 அன்று பார்க்கப்பட்டது.
6. ↑  "Handy Penang airport information from Skyscanner". *www.skyscanner.co.in*. 2017-01-01 அன்று பார்க்கப்பட்டது.
7. ↑  Yeow, Teck Chai. "The Development of Free Industrial Zones–The Malaysian Experience". *World Bank*.. பார்த்த நாள்: 2022-04-15.
8. ↑  "Senarai Sekolah Rendah dan Menengah Jan 2020". *www.moe.gov.my*. 2021-12-06 அன்று பார்க்கப்பட்டது.
9. ↑  "SPBT SJKT BAYAN LEPAS - பாயான் லெப்பாஸ் தமிழ்ப்பள்ளி". 15 April 2022 அன்று பார்க்கப்பட்டது.
10. ↑  KumaraN, குமரன். "பினாங்கு பாயான் லெப்பாஸ் தமிழ்ப்பள்ளி மாணவர்களுக்கு சீனப் புத்தாண்டு அன்பளிப்பு - அநேகன்". 15 April 2022 அன்று பார்க்கப்பட்டது.
11. ↑  "BAYAN LEPAS: SJKT Sungai Ara's efforts to instill United Nations Sustainable Development Goals in its various school activities has earned it a recognition from the Education Ministry". 15 April 2022 அன்று பார்க்கப்பட்டது.

விக்கிமீடியா பொதுவகத்தில்,  
 ***பாயான் லெப்பாஸ்***   
என்பதின் ஊடகங்கள் உள்ளன. 



| * பா
* உ
* தொ
 பினாங்கு மாநிலத்தின் நகரங்கள் |
| --- |
| தலைநகர்: ஜார்ஜ் டவுன் |
| மாநகரங்கள் | **ஜார்ஜ் டவுன்** • **செபராங் பிறை** |
| நகரங்களும் சிறுநகரங்களும் | • அல்மா • ஜுரு • ஆயர் ஈத்தாம் • பாகான் ஆஜாம் • பாகான் டாலாம் • பாகான் ஜெர்மால் • பாகான் லுவார் • பாலிக் புலாவ் • பத்து பெரிங்கி • பத்து காவான் • பத்து மாவுங் • பத்து உபான் • பத்து லஞ்சாங் • பாயான் லெப்பாஸ் • புக்கிட் குளுகோர் • புக்கிட் மெர்தாஜாம் • புக்கிட் தம்பூன் • புக்கிட் தெங்கா • புக்கிட் மின்யாக் • புலாவ் திக்குஸ் • பட்டர்வொர்த் • செருக் தோக்குன் • குளுகோர் • ஜாவி (பினாங்கு) • ஜெலுத்தோங் • மாக் மண்டின் • மாச்சாங் பூபோக் • கெப்பாலா பத்தாஸ் • நிபோங் திபால் • பாயா தெருபோங் • பெர்மாத்தாங் பாவ் • பிறை • செபராங் ஜெயா • சிம்பாங் அம்பாட்• சுங்கை ஆரா • சுங்கை பாக்காப் • சுங்கை ஜாவி • தஞ்சோங் பூங்கா • தஞ்சோங் தொக்கோங் • தாசேக் குளுகோர் • வால்டோர் • டோபி காட் |
| புது நகரங்கள் | • பண்டார் பாரு ஆயர் ஈத்தாம் • பண்டார் காசியா • பத்து லாஞ்சாங் • பாயான் பாரு • கிரீன் லேன் • மிண்டென் அயிட்ஸ் • மவுண்ட் எசுகிரின் • ஸ்ரீ தஞ்சோங் பினாங்கு • தாமான் துன் சார்டோன் |
| கிராமங்கள் | • பெராபிட் புதுக்கிராமம்• ஜாவி புதுக்கிராமம் • புவா பாலா கிராமம் • மாச்சாங் பூபோக் • பெர்மாத்தாங் டாமார் லாவுட் • பெர்மாத்தாங் திங்கி • சுங்கை ஆச்சே • சுங்கை லெம்பு • டோபி காட் |


| * பா
* உ
* தொ
 பினாங்கு புவியியல் |
| --- |
| தீவுகள் | 
* அமான்
* பெத்தோங்
* கெடுங்
* ஜெரஜாக்
* கெண்டி
* காதலர்கள் தீவு
* பினாங்கு
* ரீமாவ்
* திக்குஸ்

 |
| நீரிணைகள் | 
* பினாங்கு நீரிணை
* மலாக்கா நீரிணை

 |
| மலைகள் | 
* பினாங்கு மலை

 |
| ஆறுகள் | 
* கிரியான் ஆறு
* மூடா ஆறு
* பினாங்கு ஆறு
* பிறை ஆறு

 |